SVEUČILIŠTE U DUBROVNIKU

Branitelja Dubrovnika 29, 20000 Dubrovnik

OIB: 01338491514

Broj: *1294/18.*

Dubrovnik, 10. rujna 2018.

|  |  |
| --- | --- |
| Predmet nabave: | MJERNI INSTRUMENTI |
| Evidencijski broj nabave: | E-JN-88-2018 |

**POZIV NA DOSTAVU PONUDE**

Sveučilište u Dubrovniku, kao javni naručitelj, provodi postupak jednostavne nabave mjernih instrumenata, evidencijski broj nabave: E-JN-88-2018., u skladu s člankom 15. *Zakona o javnoj nabavi* („Narodne novine“ br. 120/16.) i *Pravilnikom o jednostavnoj nabavi*.

Ovim putem pozivamo sve zainteresirane gospodarske subjekte na dostavu ponude sukladno uvjetima i zahtjevima navedenim u *Dokumentaciji o nabavi,* evidencijski broj nabave E-JN-88-2018.

Napominjemo da se na mrežnoj stranici Sveučilišta u Dubrovniku ne vodi evidencija o uvidu i preuzimanju predmetne *Dokumentacije o nabavi,* evidencijski broj nabave: E-JN-88-2018. od strane gospodarskih subjekata.

|  |  |
| --- | --- |
|  | Rektor  prof. dr. sc. Nikša Burum |

**DOKUMENTACIJA O NABAVI**

# OPĆI PODACI

## OPĆI PODACI O NARUČITELJU

|  |  |
| --- | --- |
| Naziv i sjedište: | SVEUČILIŠTE U DUBROVNIKU, Branitelja Dubrovnika 29  20000 DUBROVNIK |
| OIB: | 01338491514 |
| MB: | 1787578 |
| IBAN: | HR08 23400091110135015 |
| Broj telefona: | 020/445700 |
| Broj telefaksa: | 020/435590 |
| Internetska adresa: | www.unidu.hr |
| Adresa elektroničke pošte: | rektoratdu@unidu.hr |

Odgovorna osoba Naručitelja: prof. dr. sc. Nikša Burum, rektor.

## OPĆI PODACI O NABAVI I POSTUPKU

* PREDMET NABAVE:

Mjerni instrumenti.

* VRSTA POSTUPKA NABAVE

Jednostavna nabava.

* VRSTA UGOVORA O NABAVI (roba, radovi ili usluge):

Ugovor o nabavi robe.

* PROCIJENJENA VRIJEDNOST NABAVE:

110.000,00 HRK bez poreza na dodanu vrijednost.

Procijenjena vrijednost po grupama:

~~Grupa 1 – Mjerni instrumenti za potrebe Odjela za umjetnost i restauraciju: 105.000,00 HRK bez PDV-a~~

Grupa 2 – Mjerni instrumenti za potrebe Zavoda za mediteranske kulture: 5.000,00 HRK bez PDV-a (financira se sredstvima potpore za podmjeru 10.2.)

* EVIDENCIJSKI BROJ NABAVE:

E-JN-88-2018

## 1.3. OSOBA ZADUŽENA ZA KONTAKT S PONUDITELJIMA

Marija Žuvelek

tel. 020/445-888

e-mail: [marija.zuvelek@unidu.hr](mailto:marija.zuvelek@unidu.hr)

# PODACI O PREDMETU NABAVE

## OPIS PREDMETA NABAVE

* PREDMET NABAVE: **MJERNI INSTRUMENTI.**
* OPIS PREDMETA NABAVE:

Predmet nabave je nabava i isporuka mjernih instrumenata sukladno detaljnom opisu i ostalim traženim uvjetima navedenim u Troškovniku (Prilogu 2.) koji je sastavni dio ove *Dokumentacije o nabavi.*

## GRUPE PREDMETA NABAVE

Predmet nabave podijeljen je na 2 grupe kako slijedi:

~~Grupa 1 – Mjerni instrumenti za potrebe Odjela za umjetnost i restauraciju~~

Grupa 2 – Mjerni instrumenti za potrebe Zavoda za mediteranske kulture

Ponuditelj može podnijeti ponudu za jednu, više ili sve grupe predmeta nabave.

U ponudi unutar grupe moraju biti ponuđene sve stavke na način kako je to definirano troškovnikom za svaku grupu predmeta nabave.

Ponuditelj za svaku grupu može dostaviti samo jednu ponudu.

## KOLIČINA PREDMETA NABAVE

Naručitelj je u predmetnom postupku jednostavne nabave odredio točnu količinu predmeta nabave.

## SPECIFIKACIJA PREDMETA NABAVE

Ponuditelji nude predmet nabave u skladu s tehničkom specifikacijom koja se nalazi u Troškovniku (Prilogu 2.) ove *Dokumentacije o nabavi*.

Ponuđeni predmet nabave mora u cijelosti zadovoljiti sve tražene uvjete iz opisa predmeta nabave u Troškovniku.

* **JAMSTVO PROIZVOĐAČA ZA ISPRAVNOST PONUĐENE OPREME (GARANCIJA)**

Naručitelj ovim postupkom traži i jamstvo proizvođača za ispravnost ponuđene opreme (garancija) u minimalnom trajanju od 12 mjeseci.

Kao dokaz trajanja proizvođačkog jamstva, gospodarski subjekti su dužni dostaviti izjavu potpisanu od strane proizvođača ili ovlaštenog predstavnika proizvođača u kojoj isti potvrđuju trajanje proizvođačkog jamstva za svaki ponuđeni proizvod.

Jamstveni rok počinje teći s danom isporuke robe.

U jamstvenom roku prava iz jamstva za sve grupe moraju obuhvaćati minimalno slijedeće:

* + usluge popravka i otklanjanja svih nedostataka i kvarova na isporučenoj opremi za vrijeme i pod uvjetima jamstvenog roka;
  + ako u roku od 45 dana, ne otkloni nastali kvar ili nedostatak, Odabrani ponuditelj je dužan zamijeniti robu kojoj nije otklonjen kvar ili nedostatak novom robom istih ili boljih tehničkih specifikacija, o svom trošku. Naručitelj može umjesto zamjene robe novom robom istih ili boljih tehničkih specifikacija naplatiti jamstvo za otklanjanje nedostataka.

## 2.5. TROŠKOVNIK

Troškovnik se nalazi u Prilogu 2. ove *Dokumentacije o nabavi*, u excel formatu.

Ponuditelj je obvezan u ponudi dostaviti u cijelosti popunjen obrazac Troškovnika za grupu predmeta nabave za koju podnosi ponudu, na način kako je traženo obrascem, to jest:

* u stupac **Jedinična cijena (bez PDV-a)** za svaku stavku se upisuje - jedinična cijena bez PDV-a u HRK (hrvatska kuna),
* jedinične cijene svake stavke Troškovnika smiju biti iskazane s najviše 2 (dvije) decimale,
* u stupcu **Ukupna cijena (bez PDV-a)** – upisuje se umnožak upisane jedinične cijene i količine,
* zbroj svih ukupnih cijena stavki troškovnika čini cijenu ponude bez PDV-a,
* u stupac **Ponuđeni proizvod (Proizvođač i model/oznaka proizvoda)** za svaku stavku se upisuje naziv ponuđenog proizvoda, proizvođača i model/oznaku proizvoda.

# 3. UVJETI NABAVE

## 3.1. TRAJANJE UGOVORA

Ugovor o nabavi stupa na snagu s danom potpisa obiju ugovornih strana, i sklapa se na razdoblje od 45 dana.

## 3.2. NAČIN IZVRŠENJA PREDMETA NABAVE

Odabrani ponuditelj se obvezuje da će svu robu koja je predmet ove nabave isporučiti Naručitelju, u krajnjem roku od 45 kalendarskih dana od dana stupanja na snagu ugovora.

Isporuku robe moguće je izvršiti samo radnim danom, od ponedjeljka do petka, u vremenu od 8:00 do 14:00 sati. Odabrani ponuditelj će pisanim putem ovlaštenoj osobi Naručitelja predložiti nadnevak isporuke/predaje predmeta nabave i ako je primjenjivo dostaviti broj pošiljke.

Odabrani ponuditelj je dužan osigurati takvo pakiranje robe koje priječi njezino oštećenje ili propadanje tijekom prijevoza do konačnog odredišta. Pakiranje mora biti u stanju podnijeti, bez ograničenja, grubo rukovanje i sve ostale manipulacije tijekom prijevoza, utjecaj klimatskih okolnosti tijekom prijevoza i skladištenja na otvorenom. Pakiranje, oznake i dokumentacija unutar i izvan ambalaže moraju biti u skladu s Troškovnikom.

Svi troškovi isporuke predmeta nabave moraju biti uračunati u cijenu ponude i ne mogu se dodatno naplaćivati.

Naziv i oznaka ponuđenog modela, naziv proizvođača, upisani u obrascu/ima troškovnika za grupu predmeta nabave za koju ponuditelj podnosi ponudu, moraju biti istovjetni nazivu i oznaci proizvoda te nazivu proizvođača na svakom isporučenom proizvodu:

* na kutiji ili drugom izvornom tvorničkom pakiranju proizvoda,
* na priloženoj potvrdi (deklaraciji) proizvođača za taj proizvod, odnosno model proizvoda,
* u priloženom Jamstvenom listu uz isporučeni proizvod.

Naručitelj će prilikom isporuke robe provjeriti sukladnost isporučene robe s ugovorenim, te sukladnost s preuzetim obvezama vezanim uz kriterije za odabir ponude te zatražiti korektivne ili druge radnje, po potrebi.

Uredna isporuka, to jest izvršenje predmeta nabave se potvrđuje dostavnicom *(otpremnicom)*, ovjerenom od strane Naručitelja (koordinatora Naručitelja).

* **UGOVORNA KAZNA**

Ako odabrani ponuditelj prekorači rok isporuke robe koja je predmet nabave (rok je bitan sastojak ugovora o javnoj nabavi) dužan je Naručitelju platiti ugovornu kaznu za svaki kalendarski dan prekoračenja ugovorenog roka, u visini od 1% (jedan posto) robe bez PDV-a koja je predmet nabave bez PDV-a, s tim da ukupni iznos te ugovorne kazne ne može prijeći 10% ukupno ugovorene vrijednosti za grupu predmeta nabave bez PDV-a.

Naplata ugovorne kazne obavit će se po zaprimanju računa, na način da će se ukupni iznos po zaprimljenom računu umanjiti za iznos ugovorne kazne.

Plaćanje ugovorne kazne ne utječe na ostale obveze odabranog ponuditelja.

## 3.3. MJESTO ISPORUKE PREDMETA NABAVE

Mjesto isporuke predmeta nabave su adrese Naručitelja, i to za:

~~Grupu 1 – Mjerni instrumenti za potrebe Odjela za umjetnost i restauraciju: fco. Sveučilište u Dubrovniku, Odjel za umjetnost i restauraciju, Branitelja Dubrovnika 41, Dubrovnik.~~

Grupa 2 – Mjerni instrumenti za potrebe Zavoda za mediteranske kulture: fco. Sveučilište u Dubrovniku, Zavod za mediteranske kulture, Dr. Ante Starčevića 145, Čibača, 20207 Mlini.

## 3.4. CIJENA PONUDE

Cijena ponude izražava se za cjelokupan predmet nabave. Cijena ponude piše se brojkama u apsolutnom iznosu i mora biti izražena u kunama. U cijenu ponude bez PDV-a moraju biti uračunati svi troškovi i popusti. Jedinične cijene iz ponude su nepromjenjive za vrijeme trajanja ugovora.

Ponuda se dostavlja s cijenom izraženom bez poreza na dodanu vrijednost (PDV-a), posebno iskazanim porezom na dodanu vrijednost (PDV-om) te ukupnom cijenom ponude s porezom na dodanu vrijednost (PDV-om).

## 3.5. ROK, NAČIN I UVJETI PLAĆANJA

Plaćanje se obavlja na temelju valjanog računa odabranog ponuditelja za uredno isporučen predmet nabave po pojedinom zahtjevu (narudžbenici) na mjesto isporuke, u roku od 30 dana od dana primitka valjanog računa. Predujam i ostali oblici osiguranja plaćanja, isključeni su.

Uz račun se prilaže odgovarajuća dostavnica *(otpremnica)* ovjerena od strane Naručitelja i odabranog ponuditelja (koordinatora obiju ugovornih strana).

Račun se dostavlja na plaćanje na adresu: Sveučilište u Dubrovniku, Branitelja Dubrovnika 29, 20000 Dubrovnik, s naznakom naziva ugovora i oznakama narudžbenica Naručitelja.

## 3.6. ROK VALJANOSTI PONUDE

30 dana od isteka roka za dostavu ponuda. Ponude s kraćim rokom valjanosti bit će odbijene.

## 3.7. KRITERIJ ODABIRA NAJPOVOLJNIJE PONUDE

Kriterij za odabir je ekonomski najpovoljnija ponuda.

Kriteriji ekonomski najpovoljnije ponude i njihov relativni značaj:

1. cijena 100%

|  |  |  |
| --- | --- | --- |
| Kriterij | Bodovi | Najviši broj bodova |
| Cijena | C | 100 |
|  | UKUPNO | 100 |

**Kriterij 1. - Cijena ponude – maksimalni broj bodova 100**

Broj bodova koje će ponuda dobiti za kriterij određuje se primjenom dolje navedene formule. Za ovaj kriterij ponuditelj može dobiti najviše 100 bodova. Ponuda, koja u usporedbi s ostalim ponudama nudi najnižu ukupnu cijenu bez PDV-a, s uključenim svim troškovima, popustima i naknadama, dobiva najviše bodova. Naručitelj će ponude bodovati do 100 bodova, i to tako, da će najjeftinija ponuda dobiti najveći broj bodova, a svaki sljedeći u odnosu na prethodnu razmjerno manji broj bodova, prema jednadžbi:

**C = Cmin/Cn x 100**

pri čemu je:

C – broj bodova za kriterij cijena - uzima se iznos na dvije decimale,

Cmin – cijena ponude sa najnižom ukupnom cijenom

Cn – ukupna cijena promatrane ponude

Cijena ponude upisuje se u Troškovnik.

**Izračun ukupnih bodova**

Bodovi koje ponuda dobije sukladno navedenim kriterijima zbrojit će se prema slijedećoj formuli:

**Uvp=C**

gdje je

Uvp - ukupna vrijednost ponude

C – broj bodova za kriterij cijena

Ekonomski najpovoljnija ponuda je valjana ponuda koja ima najveći broj bodova. Bodovi će se računati na dvije decimale.

Ako su dvije ili više valjanih ponuda jednako rangirane prema kriteriju za odabir ponude, javni naručitelj odabrat će ponudu koja je zaprimljena ranije sukladno članku 302. stavku 3. ZJN 2016.

# 4. OSNOVE ZA ISKLJUČENJE GOSPODARSKIH SUBJEKATA

## 4.1. OSNOVE ZA ISKLJUČENJE GOSPODARSKOG SUBJEKTA

### 4.1.1. NEKAŽNJAVANJE

Naručitelj će iz postupka nabave isključiti gospodarskog subjekta u bilo kojem trenutku tijekom postupka nabave ako utvrdi da je gospodarski subjekt i/ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta pravomoćnom presudom osuđena za:

1. sudjelovanje u zločinačkoj organizaciji, na temelju
   * članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona
   * članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
2. korupciju, na temelju
   * članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona
   * članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
3. prijevaru, na temelju
   * članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona
   * članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
4. terorizam ili kaznena djela povezana s terorističkim aktivnostima, na temelju
   * članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona
   * članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
5. pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

1. dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

### 4.1.2. PLAĆENE DOSPJELE POREZNE OBVEZE I OBVEZE ZA MIROVINSKO I ZDRAVSTVENO OSIGURANJE

Naručitelj će iz postupka nabave isključiti gospodarskog subjekta ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje.

Iznimno, Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

## 4.2. DOKAZI NEPOSTOJANJA OSNOVA ZA ISKLJUČENJE

Za potrebe utvrđivanja okolnosti točke 4.1. ove *Dokumentacije o nabavi*, Naručitelj može, prije donošenja odluke u ovom postupku nabave, od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od pet dana, dostavi ažurirane popratne dokumente, i to:

4.2.1. Naručitelj će kao dokaz da ne postoje obvezne osnove za isključenje iz točke 4.1.1. ove *Dokumentacije o nabavi* prihvatiti:

* Izjavu o nekažnjavanju koju daje ovlaštena osoba za zastupanje gospodarskog subjekta. Navedena izjava mora biti potpisana od strane osobe ovlaštene za zastupanje gospodarskog subjekta i ovjerena pečatom. Izjava ne smije biti starija od dana slanja poziva na dostavu ponude.

4.2.2. Naručitelj će od najpovoljnijeg ponuditelja kao dostatan dokaz da ne postoje obvezne osnove za isključenje iz točke 4.1.2. ove *Dokumentacije o nabavi* prihvatiti:

* Potvrdu porezne uprave o stanju duga ili jednakovrijedni dokument nadležnog tijela države sjedišta gospodarskog subjekta, koji ne smije biti stariji koji ne smije biti stariji od dana slanja poziva na dostavu ponude.

U slučaju zajednice gospodarskih subjekata i/ili oslanjanja na sposobnost drugih gospodarskih subjekata i/ili sudjelovanja podugovaratelja postojanje razloga isključenja utvrđuje se pojedinačno za sve članove zajednice, za svakog gospodarskog subjekta na čiju se sposobnost oslanja i za svakog podugovaratelja.

# 5. NAČIN DOSTAVE PONUDE

5.1. SADRŽAJ I NAČIN IZRADE PONUDE

Ponuda je pisana izjava volje ponuditelja da isporuči robu, pruži usluge ili izvede radove sukladno uvjetima i zahtjevima iz *Dokumentacije o nabavi*.

Pri izradi ponude ponuditelj se mora pridržavati zahtjeva i uvjeta iz *Dokumentacije o nabavi* te ne smije mijenjati i nadopunjavati tekst *Dokumentacije o nabavi*.

U roku za dostavu ponude ponuditelj može izmijeniti svoju ponudu ili od nje odustati.

Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Nakon isteka roka za dostavu ponuda, ponuda se ne smije mijenjati.

Ponuda obvezuje ponuditelja do isteka roka valjanosti ponude, a na zahtjev javnog naručitelja ponuditelj može produžiti rok valjanosti svoje ponude.

Ponuda mora najmanje sadržavati:

1. Ponudbeni list (Prilog 1.),
2. Troškovnik (Prilog 2.).

Na zahtjev Naručitelja, ponuditelj će dostaviti:

1. Dokaze nepostojanja osnova za isključenje iz točke 4.2. ove *Dokumentacije o nabavi*,

Sukladno uvjetima i zahtjevima iz *Dokumentacije o nabavi*, gospodarski subjekt je obvezan prikupiti sve tražene dokumente te ih pohraniti u elektroničkom obliku – u elektroničkom izvorniku ili kao skenirane preslike.

5.2. DOSTAVA PONUDE

**~~Grupa 1 – Mjerni instrumenti za potrebe Odjela za umjetnost i restauraciju~~**

~~Ponuda se dostavlja elektroničkim putem na e-mail adresu~~ [~~marija.zuvelek@unidu.hr~~](mailto:marija.zuvelek@unidu.hr) ~~s naznakom „E-JN-88-2018. Ponuda –~~ *~~naziv ponuditelja~~*~~“~~

**Grupa 2 – Mjerni instrumenti za potrebe Zavoda za mediteranske kulture**

Ponuda se dostavlja elektroničkim putem na e-mail adresu [marija.zuvelek@unidu.hr](mailto:marija.zuvelek@unidu.hr) s naznakom „E-JN-88-2018. Ponuda – *naziv ponuditelja*“ i kroz portal ponuda Agencije za plaćanja u poljoprivredi, ribarstvu i ruralnom razvoju (uputa za korisnike dostupna na <https://www.apprrr.hr/portal-ponuda/> ).

5.3. DATUM, MJESTO I VRIJEME DOSTAVE I OTVARANJA PONUDA

Ponuditelj dostavlja ponudu u roku za dostavu ponuda.

Rok za podnošenje ponuda je **25.09.2018.** do **10:30** sati.

Javno otvaranje ponuda održat će se **25.09.2018.** godine u **10:30** sati na adresi: SVEUČILIŠTE U DUBROVNIKU, Rektorat, Branitelja Dubrovnika 29, Dubrovnik.

Javnom otvaranju ponuda smiju prisustvovati ovlašteni predstavnici ponuditelja i druge osobe. Pravo aktivnog sudjelovanja u postupku javnog otvaranja ponuda imaju samo članovi stručnog povjerenstva za javnu nabavu i ovlašteni predstavnici ponuditelja.

Ovlašteni predstavnici ponuditelja moraju svoje pisano ovlaštenje predati prije otvaranja ponuda.

# 6. OSTALO

6.1. OBAVIJEST O REZULTATIMA POSTUPKA NABAVE

Naručitelj neće prihvatiti ponudu koja ne ispunjava uvjete i zahtjeve vezane uz predmet nabave iz ove *Dokumentacije o nabavi* te zadržava pravo odbiti sve ponude ako niti jedna dostavljena ponuda ne odgovara svrsi nabave ili ako prelazi osigurana sredstva.

Rok za donošenje odluke iznosi 10 dana od dana isteka roka za dostavu ponuda.

Obavijest o rezultatima nabave, Naručitelj dostavlja svim ponuditeljima putem elektroničke pošte.

6.2. ZAVRŠNE ODREDBE

Naručitelj će na sva pitanja koja se tiču ponuda, uvjeta, načina i postupka nabave, a nisu regulirana ovim pozivom na odgovarajući način primijeniti odredbe Zakona o javnoj nabavi („Narodne novine“, br.: 120/16.), Pravilnika o dokumentaciji o nabavi te ponudi u postupcima javne nabave („Narodne novine“, br. 65/17.), kao i drugih zakona Republike Hrvatske.